**รายละเอียดโครงการ/กิจกรรม/มาตรการ**

**ลำดับที่ 19**

**1. ชื่อกิจกรรม** การแถลงนโยบายของผู้บริหารว่าจะบริหารงานตามหลักธรรมาภิบาล

 **2. หลักการและเหตุผล/ที่มาของโครงการ** การป้องกันการทุจริตเป็นเรื่องสำคัญไม่น้อยไปกว่าการปราบปรามการทุจริต เพราะเป็นการดับปัญหาที่สาเหตุ ซึ่งหากปล่อยให้มีการทุจริตเกิดขึ้นก็จะสร้างปัญหา สร้างความเสียหายแก่สังคมและประเทศชาติ ปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา และเป็นข่าวในสื่อต่างๆที่เผยแพร่ ส่งผลกระทบต่อความเชื่อมั่น และภาพลักษณ์ขององค์กรปกครองส่วนท้องถิ่นดังนั้น การแถลงนโยบายของผู้บริหารว่าจะบริหารงานตามหลักธรรมาภิบาล จึงเป็นการส่งเสริมให้ผู้บริหารเทศบาลตำบลหนองบัวโคกได้แสดงออกถึงความมุ่งมั่นตั้งใจในการดำเนินการขับเคลื่อนการบริหารงานให้มีความโปร่งใส รับผิดชอบและตรวจสอบได้ เป็นการสร้างกลไกในการป้องกันการทุจริตอีกทางหนึ่ง

**3.วัตถุประสงค์** 3.1 เพื่อให้ผู้บริหารได้แสดงเจตจำนงทางการเมืองในการต่อต้านการทุจริต 3.2 เพื่อให้พนักงานเทศบาล ลูกจ้างเทศบาลและประชาชน รับทราบนโยบายของผู้บริหารเทศบาล

**4. เป้าหมาย/ผลผลิต** - มีการแถลงนโยบายของผู้บริหารให้กับสาธารณชนได้ทราบ

**5. พื้นที่ดำเนินการ** - เทศบาลตำบลหนองบัวโคก

**6. วิธีดำเนินการ** 6.1 จัดทำนโยบาย หรือประกาศของผู้บริหารว่าจะบริหารงานตามหลักธรรมาภิบาล
 6.2 แถลงนโยบายหรือประกาศหรือแจ้งเวียนให้สาธารณชนทราบ

**7. ระยะเวลาดำเนินการ** - ปีงบประมาณ พ.ศ.2562-2564

**8. งบประมาณดำเนินการ** - ไม่ใช้งบประมาณ

**9. ผู้รับผิดชอบ** - ผู้บริหารและสำนักปลัดเทศบาล

**10. ตัวชี้วัด/ผลลัพธ์** - ผู้บริหารมีการกำหนดนโยบายมาตรการเพื่อพัฒนาหน่วยงานให้มีการบริหารงานด้วยหลักคุณธรรมและความโปร่งใส